Public procurement notice: Contract Award Notice
Published: 2025-02-10
Buyer: Roskilde Kommune
Country: DK
Region: DK012
Contract type: Services
Procedure: Negotiated with prior call for competition
CPV classification: 45220000 | 71000000 | 71240000 | 71250000 | 71310000
Estimated value: 2900000 DKK
Award criteria: quality, price

Technical requirements: Hovedpunkterne i proceduren: Bygherrerådgiverkontrakten, som Roskilde Kommune har indgået med Wissenberg A/S vedrører opførelsen af Mariehusene Trekroner (alment bosted).Udbuddet er gennemført som udbud med forhandling i henhold til §§ 61-66 i Lovbekendtgørelse 2023-01-06 nr. 10 (udbudsloven) - (implementering af Direktiv 2014/24/EU (udbudsdirektivet)). Følgende har været gældende for udbuddet:Udbudsproceduren er således opdelt ved en prækvalifikationsfase og en tilbudsfase. PRÆKVALIFIKATION:Ansøger skal udarbejde en prækvalifikationsanmodning på baggrund af udbudsmaterialet. Ansøgningen skal afgives inden ansøgningsfristens udløb. Der stilles krav til ansøgningen og dokumentation. Kravene fremgår af udbudsbetingelserne. Tilsvarende skal Ansøger udfylde ESPD-dokument, der er tilgængelig på udbudsportalen. Begrænsning af antallet af ansøgere: Såfremt der er mere end 3 egnede ansøgere, foretager Ordregiver en begrænsning af ansøgerne, der vil blive opfordret til at deltage i forhandlingerne. Dette sker på baggrund af ansøgernes medsendte referencer. Herefter udvælges de mest egnede ansøgere til at afgive tilbud. Udvælgelseskriterierne fremgår af udbudsbetingelserne. Udvælgelseskriterier: Udvælgelsen blandt egnede ansøgere vil ske på baggrund af en vurdering af, hvilke ansøgere der har dokumenteret de bedste og mest relevante referencer for bygherrerådgivning i relation til projektering, opførelse og anlæg af sammenlignelige opgave af tilsvarende størrelse og kompleksitet. Ved bedømmelsen vægtes relevansen af referencerne i forhold til den udbudte opgave, der nærmere er beskrevet i udbudsbetingelserne, herunder: Vurderingen af hvilke ansøgere, der har præsenteret de mest relevante referencer vil blive baseret på en samlet helhedsvurdering af, hvorvidt referencerne - enkeltvist eller tilsammen - dokumenterer en høj grad af erfaring med udførelse af tilsvarende opgaver. Referencer inden for de seneste 3 år tillægges mere vægt end referencer, der er ældre end 3 år. Med ”referencer inden for de seneste 3 år” menes, at afleveringen af byggeriet/anlægsarbejdet ligger indenfor 3 år regnet fra fristen for ansøgning om prækvalifikation. Det er også muligt at vedlægge referencer for igangværende kontrakter, men opgaver som er færdigudført vægtes højere. Bygherrerådgiveren: Ved bedømmelsen af relevansen af Bygherrerådgiverens referencer vil der blive lagt særlig vægt på følgende kriterier:a) at så mange referencer som muligt vedrører bygherrerådgivning ifm. en hoved- eller totalentreprisesum på minimum 80.000.000,00 ekskl. moms. b) at så mange referencer som muligt viser erfaring med alment boligbyggeri. c) at så mange referencer som muligt viser erfaring med bosteder/botilbud til borgere med udviklingshandicap. d) at så mange referencer som muligt vedrører bæredygtighedsledelse med fokus på lavemissionsbyggeri, LCA, genbrug & genanvendelse (cirkularitet) og DGNB-certificering. Såfremt en reference mangler en/flere af den ovenfor nævnte oplysningstyper, vil dette ikke nødvendigvis føre til at referencen ikke optages til vurdering ifm. udvælgelsen, men vil komme ansøgeren mindre til gavn ved udvælgelsen. SERVICEATTEST, ERKLÆRING UNDER ED ELLER ERKLÆRING PÅ TRO OG LOVE: Den Ansøger, hvis tilbud evalueres til at være det økonomisk mest fordelagtige, skal, i henhold til udbudslovens § 159, stk. 2 fremlægge dokumentation for de oplysninger, der er afgivet i ESPD’et, før Ordregiver kan tildele kontrakten. Dokumentationen vil dog blive indhentet i forbindelse med prækvalifikation. DET INDLEDENDE TILBUD: De prækvalificerede ansøgere (Tilbudsgivere) afgiver det indledende tilbud på baggrund af udbudsmaterialet. Det indledende tilbud skal afgives inden tilbudsfristens udløb. Der stilles krav til indholdet af tilbuddet. Kravene fremgår af udbudsmaterialet. Ordregiver forbeholder sig ret til at tildele Totalentreprisekontrakten på grundlag af det indledende tilbud. Der henvises til udbudsbetingelserne for nærmere beskrivelse heraf. FORHANDLINGSFASEN: Ved forhandling om de indledende tilbud, indkaldes hver tilbudsgiver til et individuelt forhandlingsmøde med henblik på forhandling af det indledende tilbud. Der henvises til udbudsbetingelserne for en nærmere beskrivelse heraf. Eventuelle yderligere forhandlingsmøder: Ordregiver forventer ikke, at der er behov for yderligere forhandlingsmøder. Tilbudsgiver gøres dog opmærksom på, at der kan indlægges yderligere forhandlingsmøder, såfremt Ordregiver vurderer, at der er et behov herfor. I givet fald vil alle tilbudsgiverne samtidig blive orienteret herom med angivelse af dagsorden for det yderligere forhandlingsmøde. Ligeledes vil udbudstidsplanen blive justeret i overensstemmelse hermed. Ordregiver forbeholder sig under alle omstændigheder ligeledes retten til at reducere antallet at tilbudsgivere. Reduktion i antallet af tilbudsgivere vil i givet fald ske på grundlag af det fastlagte tildelingskriterium med tilhørende underkriterier, jf. udbudslovens § 66, stk. 3. DET ENDELIGE TILBUD: Hvis Ordregiver ikke tildeler kontrakten på baggrund af det indledende tilbud, skal Tilbudsgiver afgive det endelige tilbud på baggrund af udbudsmaterialet. Det endelige tilbud skal afgives inden tilbudsfristens udløb. Der stilles krav til indholdet af tilbuddet. Kravene fremgår af udbudsbetingelserne. TILDELINGSKRITERIE: Tildelingskriteriet er det økonomisk mest fordelagtige tilbud med det bedste forhold mellem pris og kvalitet. Der henvises til udbudsbetingelsernes pkt. 11.2.
Roskilde Kommune bekendtgør ved nærværende bekendtgørelse, at Roskilde Kommune har indgået bygherrerådgiverkontrakt med Wissenberg A/S.Bygherrerådgiverkontrakten vedrører bygherrerådgivning og bistand vedrørende udbud og opførelsen af et nyt bosted i Roskilde - Mariehusene Trekroner.Der er tale om et bosted opført som almene boliger med et areal på ca. 3.450 m2, indeholdende 40 plejeboliger, hvoraf de 10 skal anvendes som ”fleksible pladser”, med hvilket menes handicapboliger eller korttidspladser, der kan tilpasses det konkrete behov. Mariehusene Trekroner skal opføres på en af kommunen ejet grund på Trekroner Parkvej i Trekroner Øst, 4000 Roskilde. Bygherrerådgiveren repræsenterer Bygherren i forhold til entreprenøren og de relevante myndigheder. Bygherrerådgiverens opgave omfatter, men er ikke begrænset til: Udarbejdelse af byggeprogram, Foretagelse af markedsundersøgelse/-dialog vedrørende projektets økonomi set ift. rammebeløbet, Rådgivning i forbindelse med udbud af entreprisekontrakt, Rådgivning i forbindelse med projekteringsfase, Rådgivning og tilsyn i forbindelse med udførelsesfasen, Budgetrådgivning, samt Projektering, udbud, indkøb og koordinering af bygherreleverancer.
I henhold til LBK nr. 593 af 2.6.2016 om Klagenævnet for Udbud med senere ændringer, gælder følgende frister for indgivelse af klage:

Klage over udbud eller beslutninger omfattet af udbudslovens afsnit II, som ikke er omfattet af lovens stk. 1, skal, jf. lovens § 7, stk. 2, være indgivet til Klagenævnet for Udbud inden:

45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;

30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;

6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk. 4;

20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2, 2. pkt.

Har en ordregiver fulgt proceduren i lovens § 4, for at sikre, at en kontrakt ikke erklæres for uden virkning, jf. lovens § 7, stk. 3, skal en klage over, at ordregiveren i strid med udbudsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.

Senest samtidig med at en klage indgives til Klagenævnet for Udbud, skal klageren, jf. lovens § 6, stk. 4, skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. § 3, stk. 1 eller 2, eller i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i de nævnte perioder, skal klageren tillige angive, hvorvidt der begæres opsættende virkning, jf. lovens § 12, stk. 1.


Winner: Wissenberg A/S Rådgivende Ingeniører F.R.I.
Award value: 2900000
Number of bids: 3